હવે વિધાનસભાની ચૂંટણી આંગણે આવીને ઉભી રહી છે અને આંદોલનનો રાજકીય લાભ લેવા માટે પ્રયાસો થઈ રહ્યા છે ત્યારે હાર્દિક પટેલે રાજકોટમાં પત્રકારો સમક્ષ એવું કહ્યું છે કે આકાશમાંથી આપો કે પાતાળમાંથી આપો અમારે તો અનામત જોઈએ છે કેવી રીતે આપવી તે સરકારનો વિષય છે. જેમ બીજા સમાજને લાભ મળે છે તેમ પાટીદારને પણ આ લાભ મળવો જોઈએ. હાર્દિકનાં આવા નિવેદનથી ફરી એકવાર અનામતને લઈને ચર્ચા છેડાઈ છે. એક મોટો વર્ગ એવું દૃઢપણે માને છે કે અનામત માટે કેટલીક કાયદાકીય અને બંધારણીય જોગવાઈઓ હોય છે હાર્દિક જે રીતેે વાત કરે છે તેમ અનામત આપી શકાતી નથી અને એટલી આસાન પણ નથી. બંધારણીય રીતે ૪૯ ટકાથી વધુ અનામત આપી શકાય તેમ નથી. આ કવોટા પૂરો થઈ ગયો છે હવે કોઈનાં કવોટામાંથી કાપ મૂકીને પણ પાટીદારોને અનામત આપી શકાય તેમ નથી. બીજંુ એક માત્ર પાટીદારોને અનામતનો લાભ કોઈપણ સરકાર આપી શકે નહીં અન્ય જે સવર્ણો છે તેમને પણ લાભ આપવો પડે આમ આ મુદ્દો પેચીદો બન્યો છે.